5. ΠΡΟΕΔΡΙΚΟΝ ΔΙΑΤΑΓΜΑ της 28/31 Μαΐου 1930 Περί υποχρεωτικής προσλήψεως χημικών εν τοις αλευρομύλοις. Έχοντες υπ’ όψει 1)το άρθρ. 19 του Ν.Δ. της 13 Νοεμ. 1929, ως τούτο ετροποποιήθη κυρωθέν δια του Νόμ. 4573, 2)τον Νόμ. 3518 περί κυρώσεως του από 13 Νοεμ. 1927 Ν.Δ/τος «περί κυρώσεως του Ν.Δ. της 20 Νοεμ. 1925 περί ασκήσεως του επαγγέλματος του χημικού και υποχρεωτικής προσλήψεως χημικών εν ταις χημικαίς βιομηχανίαις», και 3)το από 24 Απρ. 1928 Δ/μα «περί επεκτάσεως της εφαρμογής του Ν.Δ. της 13.11.1927 «περί κυρώσεως του Ν.Δ. της 20.11.1925 περί ασκήσεως του επαγγέλματος χημικού κλπ.», μετά σχετικήν γνωμοδότησιν του Συμβουλίου Επικρατείας, προτάσει δε των επί των Εσωτερικών και Εθνικής Οικονομίας Υπουργών, απεφασίσαμεν και διατάσσομεν: Άρθρ.1.-1.Πας αλευροβιομήχανος, δι’ ίδιον λογαριασμόν εργαζόμενος, ούτινος ο μύλος έχει δυνατήν αλεστικότητα ημερησίως εις σίτον 25.000 χιλιογράμμων τουλάχιστον, υποχρεούται εις την πρόσληψιν χημικού εκ των εν άρθρ. 1 του Νόμ. 3518 αναφερομένων, δια την τεχνικήν εποπτείαν των εργασιών του αλευρομύλου. 2.Επιτρέπεται εγκρίσει του Υπουργού επί των Εσωτερικών, μετά γνώμην του Γενικού Χημείου η εξυπηρέτησις ανά δύο ή πλειοτέρων αλευρομύλων δι’ ενός χημικού, εφ’ όσον η ημερησία αλεστικότης πάντων δεν υπερβαίνει εν συνόλω τα 25.000 χιλιόγραμμα. Άρθρ.2.-1.Ο χημικός ο διευθύνων τας σχετικάς εργασίας της επιχειρήσεως είναι προσωπικώς υπεύθυνος κατά τας διατάξεις του άρθρ. 2 του Νόμ. 3518 και ιδία δια την καλήν ποιότητα του σίτου, την κατασκευήν και συντήρησιν των παραγομένων και εις την κατανάλωσιν προσφερομένων αλεύρων ως και δια πάσαν τυχόν νοθείαν αυτών. 2.Απαλλάσσεται ο χημικός της ως άνω ευθύνης, εφ’ όσον εγγράφως υπέδειξεν εις την επιχείρησιν τας συνεπείας της μη τηρήσεως των μέτρων, δι’ ων εξασφαλίζεται η καλή συντήρησις του σίτου και η καλή κατασκευή και συντήρησις των αλεύρων, ως και της νοθείας αυτών. 3.Η έγγραφος αύτη διαμαρτυρία υποβάλλεται εν αντιγράφω, τόσον προς το Υπουργείον επί των Εσωτερικών, όσον και προς το Γενικόν Χημείον του Κράτους. Εν τη περιπτώσει ταύτη η ευθύνη βαρύνει τον ιδιοκτήτην της επιχειρήσεως ή τον εντεταλμένον διευθυντήν ή διαχειριστήν αυτής. Σελ. 229 Χημικοί - Χημικές Βιομηχανίες 13.Ε.α.4-5 Άρθρ.3.-1.Ο χημικός εκάστου αλευρομύλου οφείλει υπ’ ευθύνην του να τηρή βιβλίον συντεταγμένον κατά τον υπό του Γενικού Χημείου του Κράτους καθοριζόμενον τύπον, μονογεγραμμένον δε και ηριθμημένον κατά φύλλον υπό της υπηρεσίας του Γενικού Χημείου του Κράτους και του Διευθυντού της Αγορανομικής Υπηρεσίας παρά τω Υπουργείω των Εσωτερικών. 2.Εν τω βιβλίω τούτω υποχρεούται να εγγράφη καθ’ εκάστην, κατά χρονολογικήν σειράν και άνευ διακοπών, διαγραφών, διορθώσεων και ξεσμάτων, πάσαν πράξιν αφορώσαν τον αλευρόμυλον και τας ενδείξεις των τυχόν δια τον έλεγχον του αλεθομένου σίτου τοποθετημένων αυτομάτων πλαστίγγων. Εν τω βιβλίω τούτω αναγράφεται: α)ο εκάστοτε εισαγόμενος σίτος εις τον αλευρόμυλον εις χιλιόγραμμα. β)η προέλευσις, το είδος και η ποιότης αυτού. γ)το ειδικόν βάρος, το ποσόν των ξένων υλών, της υγρασίας, της γλοιΐνης, της οξύτητος, της τέφρας και των πιτύρων. δ)το ποσόν του αλεθομένου σίτου κατ’ είδος, ποιότητα και προέλευσιν. ε)τα παραγόμενα τελικά προϊόντα της αλέσεως του σίτου κατά ποιότητας μετά των αποτελεσμάτων των σχετικών αναλύσεων και αναλογιών σίτου εις την σύνδεσιν εκάστης ποιότητος. ς)τα εξαγόμενα ποσά αλεύρων κατά ποιότητας ως και των πιτύρων επί τη βάσει των εκδιδομένων διπλοτύπων αποδείξεων εξαγωγής. 3.Απόσπασμα ακριβές του κατά το άρθρ. 2 τηρούμενον βιβλίον δέον να υποβάληται καθ’ εβδομάδα προς το Υπουργείον των Εσωτερικών και το Γενικόν Χημείον του Κράτους. Άρθρ.4.-Ο χημικός εκάστου αλευρομύλου οφείλει να τηρή ίδιον βιβλίον των παρ’ αυτού ενεργουμένων χημικών αναλύσεων του σίτου και των αλεύρων. Το βιβλίον τούτο δέον επίσης να είναι μονογραφημένον και ηριθμημένον υπό της υπηρεσίας του Γενικού Χημείου του Κράτους. Άρθρ.5.-1.Οι επιθεωρηταί και οι χημικοί του Γενικού Χημείου του Κράτους ασκούσι πλην των αστυνομικών και δικαστικών αρχών αυτεπαγγέλτως διαρκή έλεγχον επί των αλευρομύλων. 2.Έχουσι το δικαίωμα ούτοι να επισκέπτωνται εις οιανδήποτε ώραν και καθ’ ον έτι χρόνον ο αλευρόμυλος δεν εργάζεται, το εργοστάσιον και πάντα τα σχετιζόμενα προς αυτό οικήματα και αποθήκας και να ελέγχωσι τον εισαγόμενον και αλεθόμενον σίτον, τα παραγόμενα άλευρα και να  Σελ. 230 θεωρώσι τα κατά τα προγούμενα άρθρ. 2 και 3 βιβλία, έτι δε να προβαίνωσιν εις ερεύνας προς ανακάλυψιν παραβάσεων των σχετικών νόμων. Άρθρ.6.-1.Εντός μηνός από της δημοσιεύσεως του παρόντος οι κατά το άρθρ. 1 υπόχρεοι προς πρόσληψιν χημικών αλευροβιομήχανοι, οι έχοντες εν ενεργεία εργοστάσια, οφείλουσιν όπως δια της αστυνομικής αρχής του τόπου των υποβάλλωσι τόσον εις το Υπουργείον των Εσωτερικών όσον και εις το Γενικόν Χημείον του Κράτους, υπεύθυνον δήλωσιν περί της ημερησίας δυνατής αλεστικότητος εις σίτον του μύλου των, καθώς και το όνομα του υπ’ αυτών προσληφθέντος, υπευθύνου χημικού, συμφώνως τω άρθρ. 1 του παρόντος Δ/τος. 2.Δια τους εν τω μέλλοντι ιδρυθησομένους αλευρομύλους, οι ιδιοκτήται τούτων υποβάλλονται εις τας αυτάς διατυπώσεις, εντός της ιδίας προθεσμίας. 3.Η εξακρίβωσις της ημερησίας δυνατής αλεστικότητος γίνεται παρ’ επιτροπής, αποτελουμένης εκ τριών μελών οριζομένων υπό του Υπουργού των Εσωτερικών, προτάσεις του Γενικού Χημείου. 4.Ο προσδιορισμός της ημερησίας δυνατής αλεστικότητος του αλευρομύλου, ορίζεται παρά της Επιτροπής ταύτης δια πρωτοκόλλου προσυπογραφομένου υπό του αλευροβιομηχάνου ή παρ’ αντιπροσώπου του. Αγραμμάτου αυτού όντος ή απόντος ή αποποιουμένου να υπογράψη γίνεται περί τούτου μνεία. 5.Εν περιπτώσει διαφωνίας μεταξύ των μελών της κατά την προηγουμένην παράγραφον επιτροπής ή ενστάσεως του αλευροβιομηχάνου, υποβαλλομένης νομίμως εις το Υπουργείον των Εσωτερικών εντός 15 ημερών από της κοινοποιήσεως του σχετικού πρωτοκόλλου, αποφαίνεται αμετακλήτως το κατά το άρθρ. 6 του νόμ. 4328 Συμβούλιον της Χημικής Υπηρεσίας. Εις τους Ημετέρους επί των Εσωτερικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 13.Ε.α.5 Χημικοί - Χημικές Βιομηχανίες